

**Ügytípus megnevezése:**

Munkaerőpiaci hatósági ellenőrzés

**Ügytípus rövid leírása:**

A Foglalkoztatási, Foglalkoztatás-felügyeleti és Munkavédelmi Főosztály hatósági ellenőrzés keretében vizsgálja, hogy a hatáskörébe tartozó ügyekben a vonatkozó jogszabályok és hatósági szerződések rendelkezéseit az ellenőrzött szervezetek (jogi személyiségű szervek, jogi személyiséggel nem rendelkező egyéb szervezetek), illetve természetes személyek betartották-e. Célja, hogy elősegítse a jogkövető magatartást, a foglalkoztatás-politikai célok megvalósítását szolgáló támogatások, ellátások jogszabályban foglaltak szerinti megvalósulását.

**Jogosultak köre:**

Az eljárás hivatalból és kérelemre is indulhat - a Foglalkoztatási, Foglalkoztatás-felügyeleti és Munkavédelmi Főosztály hatáskörébe tartozó ügyek ügyfelei maguk is kérhetik ilyen tárgyban vizsgálat lefolytatását.

**Szükséges iratok:**

Az iratok köre az ellenőrzés tárgyától függően változhat, erre vonatkozóan az ellenőrzöttet a Foglalkoztatási, Foglalkoztatás-felügyeleti és Munkavédelmi Főosztály eljáró munkaerőpiaci ellenőre tájékoztatja.

**Nyomtatványok elérhetősége:**

Nincs nyomtatvány.

**Eljárási költségek:**

Az eljárási illeték és díjmentes.

**Ügyintézési idő:**

Az ügyintézési határidő 60 nap.

**Hol intézzem el?**

Baranya Vármegyei Kormányhivatal Foglalkoztatási, Foglalkoztatás-felügyeleti és Munkavédelmi Főosztály

Cím: 7621 Pécs, Király u. 46.

Telefon: 06-72/896-000;

E-mail: foglalkoztatas@baranya.gov.hu

Ügyfélfogadás (időpontfoglalás nem szükséges): hétfő- kedd- csütörtök: 8:00-15:30; szerda 8:00-12:00; péntek 8:00-10:00

**Kapcsolódó jogszabályok:**

Az általános közigazgatási rendtartásról szóló 2016. évi CL. törvény

A foglalkoztatás elősegítéséről és a munkanélküliek ellátásáról szóló 1991. évi IV. törvény

Az állami foglalkoztatási szerv, a munkavédelmi és munkaügyi hatóság kijelöléséről, valamint e szervek hatósági és más feladatainak ellátásáról szóló 320/2014. (XII. 13.) Korm. rendelet

A foglalkoztatást elősegítő szolgáltatásokról és támogatásokról szóló 100/2021. Korm. rendelet

Pécs, 2023. június …